
U   I M E    R E P U B L I K E   H R V A T S K E
R J E Š E N J E

	Trgovački sud u Rijeci, po sucu Željki Štrk Vozila, u stečajnom predmetu povodom zahtjeva Financijske agencije, Zagreb, Ulica grada Vukovara 70, OIB: 85821130368, Regionalni centar Rijeka, Podružnica Rijeka, F. Kurelca 8, Rijeka, za provedbu skraćenog stečajnog postupka nad dužnikom POVA j.d.o.o. MALINSKA, Kvarnerska 1/A, MBS: 040346952, OIB: 92720222843, dana 3. veljače 2017. god.,

r i j e š i o    j e

	Odbacuje se zahtjev za provedbu skraćenog stečajnog postupka nad pravnom osobom POVA j.d.o.o. MALINSKA, Kvarnerska 1/A, MBS: 040346952, OIB: 92720222843.
Obrazloženje

	Predlagatelj je 22. ožujka 2016. godine podnio sudu zahtjev za provedbu skraćenog stečajnog postupka nad pravnom osobom POVA j.d.o.o. MALINSKA, Kvarnerska 1/A, MBS: 040346952, OIB: 92720222843 (dalje: pravna osoba).
		Uvidom u potvrdu Hrvatskog zavoda za mirovinsko osiguranje, Područna služba Rijeka, Odjel za mirovinsko osiguranje, Rijeka, od 30. lipnja 2016. god. (list 5 spisa), sud je utvrdio da navedena pravna osoba na dan 30. lipnja 2016. god. ima zaposlene tri osobe.     
	Prema odredbi čl.428. Stečajnog zakona (N.N. 71/15, dalje: SZ) sud će provesti skraćeni stečajni postupak nad pravnom osobom ako su ispunjene sljedeće pretpostavke: 
· ako nema zaposlenih
· ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana  
· ako nisu ispunjene pretpostavke za pokretanje drugog postupka radi brisanja iz sudskoga registra. 
	Budući da pravna osoba ima zaposlene, to nisu ispunjene pretpostavke za provedbu skraćenog stečajnog postupka iz citirane zakonske odredbe, koje moraju biti kumulativno ispunjene. 
	Slijedom navedenog, a na temelju citiranih zakonskih odredbi i odredbe čl.358. Zakona o parničnom postupku (NN 34/91, 53/91, 91/92, 112/99, 117/03, 84/08, 123/08, 57/11, 148/11, 25/13 i 89/14) te u vezi sa čl. 10. SZ-a, valjalo je odlučiti kao u izreci rješenja. 
 Rijeka, 3. veljače 2017. godine

                                                                                                    	   Sudac:
                                                                                                 Željka Štrk-Vozila



UPUTA O PRAVNOM LIJEKU:
Protiv rješenja dopuštena je žalba Visokom trgovačkom sudu Republike Hrvatske. Žalba se podnosi putem ovog suda, u tri primjerka, u roku od osam dana od dana dostave prijepisa ovog rješenja (čl.19. st.1. i 2. SZ-a). 

